ROMÂNIA
JUDEŢUL BOTOŞANI
COMUNA BLÂNDEŞTI
CONSILIUL LOCAL BLÂNDEŞTI




HOTĂRÂRE
Nr.  21  din  14.03.2023
privind trecerea din domeniul public în domeniul privat al comunei Blândeşti a construcțiilor C1 şi C2 – casa şi anexă înscrise în  CF 50918 Blândeşti și aprobarea demolării acestora
Consiliul Local Blândeşti, judeţul Botoşani ȋntrunit în şedinţa extraordinară din data de 14.03.2023;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;
b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2) din Legea nr. 287/2009 privind Codul civil, republicată, cu modificările ulterioare;
Analizând proiectul de hotărâre şi referatul de aprobare a viceprimarului comunei Blândeşti Constantin Ciobanu, prin care se susţine necesitatea şi oportunitatea proiectului, respectiv trecerea din domeniul public în domeniul privat al comunei Blândeşti a construcțiilor C1 şi C2 – casa şi anexă înscrise în  CF 50918 Blândeşti şi aprobarea demolării imobilelor-construcţie, aflate într-un stadiu avansat de degradare, ȋn vederea realizării unor obiective de interes public; raportul nr. 1110/2023 al compartimentului gospodărie comunală;
Văzând rapoartele  comisiilor de specialitate ale Consiliului Local al comunei Blândeşti; 
În baza prevederilor:  art. 361 alin. (2) din Ordonanţei de urgenţă a Guvernului numărul 57/2019 privind Codul administrativ, cu modificările şi completările ulterioare;
- art. 2 din OG 112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrative – teritoriale, aprobată prin Legea 246/2001;
- prevederile art. 8 alin. (1) din Legea nr. 50/1991 privind autorizarea lucrărilor de construcții, republicată;
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE
Art.1.  Se aprobă trecerea din domeniul public în domeniul privat al comunei Blândeşti  a construcţiilor C1 – casă ȋn suprafaţă de 60 m.p. şi C2 – anexă ȋn suprafaţă de 48 m.p. ȋnscrise ȋn CF  50918 Blândeşti.
Art. 2.  Se aprobă demolarea construcţiei C1 – casa ȋnscrisă ȋn CF  50918- C1 Blândeşti, ȋn suprafaţă de 60 m.p., construită din furci, acoperită cu tablă şi a construcţiei C2 – anexa ȋnscrisă ȋn CF  50918- C2 Blândeşti , ȋn suprafaţă de 48 m.p., construită din paiantă, acoperită cu azbociment, ȋn vederea realizării unor obiective de interes public.
Art. 3.  Demolarea construcțiilor menționate la art. 2 se va efectua după emiterea documentației tehnice de autorizare a lucrărilor de demolare conform prevederilor legale.
Art. 4. Primarul Comunei Blândeşti prin aparatul de specialitate va duce la îndeplinire prevederile prezentei hotărâri.      

